Flavbeka turako

Flavbeka turako (Tauraco macrorhynchus laŭ kiu ankaŭ Grandbeka turako aŭ Larĝbeka turako) estas mezgranda blupurpura specio de turakoj, grupo de afrikaj membroj de la familio de Musofagedoj. Ĝi troviĝas ĉirkaŭ la Gvinea Golfo, nome en Angolo, Kameruno, Respubliko Kongo, Demokratia Respubliko Kongo, Eburbordo, Ekvatora Gvineo, Gabono, Ganao, Gvineo, Liberio, Niĝerio, kaj Sieraleono.

La teritorio de la Flavbeka turako estas disa, apartigita per la pli seka klimato en la Dahomeja Koridoro, kiu apartigas du morfologie diferencajn subspeciojn, nome T. m. macrorhynchus (pli okcidenta) el Sieraleono ĝis Ganao, kaj T. m. verreauxii (pli sudorienta) el Niĝerio, tra DR Kongo ĝis Angolo. Gill, Frank; Donsker, David; Rasmussen, Pamela C. (eld.). "Family Musophagidae". IOC World Bird List. 10.1. Alirita la 20an de Junio 2020.  Oni proponis, ke ili estu agnoskitaj kiel du filogenetikaj specioj, surbaze de la biogeografio, morfologio kaj molekula filogenetiko, kaj ke la specioj estu translokigitaj al la genro Musophaga, ĉar ili ne estas trovitaj kun aliaj Tauraco-specioj.

Temas pri turako kun helverdaj kapo, kolo kaj brusto, kaj malhelbluaj flugilkovriloj kaj vosto kun ruĝaj flugilplumoj, same kiel aliaj turakoj. Kiel diferencoj, dum la subokula blanka linio estas tre rimarkinda, mankas la supra blanka linio; kaj krome la oranĝecflava beko estas pli dika ol tiu de aliaj turakoj. La okulringo estas ruĝa, kiel ĉe aliaj turakoj. Kaj la kresto estas mallonga kun blanka pinto.

Referencoj

 Birds of Africa South of the Sahara de Ian Sinclair kaj Peter Ryan 
 Del Hoyo, Elliott and Sargatal (eld.), Handbook of the Birds of the World, Vol 4, 

Eksteraj ligiloj


Kategorio:Musofagedoj
Kategorio:Birdoj de Afriko